CELEX: 32004D0663
Language: sl
Date: 2004-09-20 00:00:00
Title: 2004/663/ES: Odločba Komisije z dne 20. septembra 2004 o spremembi Odločbe Komisije 97/464/ES o postopkih potrjevanja skladnosti gradbenih proizvodov v skladu s členom 20(2) Direktive Sveta 89/106/EGS v zvezi s proizvodi za kanalizacijske sisteme (notificirano pod dokumentarno številko K(2004) 3488)(Besedilo velja za EGP)

29.9.2004   
            
            
               SL
            
            
               Uradni list Evropske unije
            
            
               L 302/6
            
         ODLOČBA KOMISIJE
   z dne 20. septembra 2004
   o spremembi Odločbe Komisije 97/464/ES o postopkih potrjevanja skladnosti gradbenih proizvodov v skladu s členom 20(2) Direktive Sveta 89/106/EGS v zvezi s proizvodi za kanalizacijske sisteme
   (notificirano pod dokumentarno številko K(2004) 3488)
   (Besedilo velja za EGP)
   (2004/663/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode (1), kakor je bila nazadnje spremenjena z Uredbo Evropskega parlamenta in Sveta (ES) št. 1882/2003 (2) in zlasti člena 13(4) Direktive,
   ob upoštevanju naslednjega:
   
               (1)
            
            
               Komisija je že sprejela Odločbo 97/464/ES z dne 27. junija 1997 o potrjevanju skladnosti gradbenih proizvodov v skladu s členom 20(2) Direktive 89/106/EGS v zvezi s proizvodi za kanalizacijske sisteme (3).
            
         
               (2)
            
            
               Člen 13(2) Direktive 89/106/EGS predpisuje, da bo skladnost uveljavljena v skladu s Prilogo III k tej Direktivi. Zato sklicevanje na člen 13(3)(a) in (b) pri natančnem določanju postopkov potrjevanja skladnosti v skladu s členom 13(4) ni potrebno. Črtanje tega sklicevanja bo poenostavilo besedilo Odločbe 97/464/ES.
            
         
               (3)
            
            
               Na osnovi pregleda družin proizvodov za kanalizacijske sisteme in potrebe po prilagoditvi zakonodajnih potreb držav članic glede požarnih lastnosti je potrebno dodati postopke potrjevanja skladnosti glede požarnih lastnosti.
            
         
               (4)
            
            
               Na osnovi pregleda družin proizvodov „Proizvodi za kanalizacijske sisteme izven zgradb (3/3)“ je potrebno zagotoviti višji nivo varnosti za uporabo pokrovov za vstopne jaške in kanalizacijskih rešetk na cestnih območjih in območjih za pešce.
            
         
               (5)
            
            
               Odločbo 97/464/ES je zato potrebno ustrezno spremeniti.
            
         
               (6)
            
            
               Ukrepi, predvideni v tej odločbi, so v skladu z mnenjem Stalnega odbora za gradbeništvo –
            
         SPREJELA NASLEDNJO ODLOČBO:
   Člen 1
   Odločba 97/464/ES se spremeni na naslednji način:
   
               1.
            
            
               Člen 1 se nadomesti z naslednjim:
               „Člen 1
               1.   Skladnost proizvodov, določenih v Prilogi I, se potrjuje s postopki, določenimi v Prilogi II.
               2.   Skladnost glede požarnih lastnosti proizvodov, ki so omenjeni v odstavku 1, se ob upoštevanju določb uredb o požarnih lastnostih potrjuje s postopki, ki so določeni v Prilogi III.“
            
         
               2.
            
            
               Priloge so spremenjene in dopolnjene v skladu s Prilogo k tej odločbi.
            
         Člen 2
   Ta odločba je naslovljena na države članice.
   
      V Bruslju, 20. septembra 2004
      
         
            Za Komisijo
         
         Olli REHN
         
            Član Komisije
         
      
   
   
      (1)  UL L 40, 11.2.1989, str. 12.
   
      (2)  UL L 284, 31.10.2003, str. 1.
   
      (3)  UL L 198, 25.7.1997, str. 33.
   
      PRILOGA
      Priloge so spremenjene na naslednji način:
      
                  1.
               
               
                  V Prilogi II, za družino proizvodov „Proizvodi za kanalizacijske sisteme izven zgradb (3/3)“, se tabela zamenja z naslednjo tabelo:
                  
                              „Proizvod(-i)
                           
                           
                              Predvidena(-e) uporaba(-e)
                           
                           
                              Raven(-i) ali razred(-i)
                           
                           
                              Sistem(-i) potrjevanja skladnosti
                           
                        
                              Vstopni in revizijski jaški
                              Nastopna železa, lestve in oprijemala za vstopne in revizijske jaške
                           
                           
                              Za uporabo na cestiščih, parkirnih površinah, utrjenih bankinah in izven zgradb
                           
                           
                               
                           
                           
                              4 (1)
                              
                           
                        
                              Separatorji
                           
                           
                              za fekalno in meteorno kanalizacijo iz zgradb in gradbenih inženirskih objektov, vključno s cestami
                           
                           
                               
                           
                           
                              4 (1)
                              
                           
                        
                              Pokrovi za vstopne jaške in kanalizacijske rešetke
                           
                           
                              za uporabo na cestnih območjih in območjih za pešce
                           
                           
                               
                           
                           
                              1 (2)
                              
                           
                        
            
                  2.
               
               
                  Dodana je naslednja Priloga III:
                  
                     „PRILOGA III
                     DRUŽINE PROIZVODOV
                     Proizvodi za kanalizacijske sisteme v zgradbah
                     Proizvodi za kanalizacijske sisteme izven zgradb
                     Sistemi potrjevanja skladnosti glede na požarne lastnosti
                     Za spodaj naveden(-e) proizvod(-e) in predvideno(-e) uporabo(-e) mora Evropski odbor za standardizacijo CEN/Cenelec opredeliti naslednje sisteme potrjevanja skladnosti glede požarnih lastnosti v ustreznem(-ih) usklajenem(-ih) standardu(-ih):
                     
                                 Proizvod(-i)
                              
                              
                                 Predvidena(-e) uporaba(-e)
                              
                              
                                 Raven(-i) ali razred(-i)
                                 (požarne lastnosti)
                              
                              
                                 Sistem(-i) potrjevanja skladnosti
                              
                           
                                 Nepovratni sistemi: ventil za dostop zraka v prezračevalno cev
                              
                              
                                 Za vse oblike uporabe, ob upoštevanju določb uredb o požarnih lastnostih
                              
                              
                                 A1 (3), A2 (3), B (3), C (3)
                                 
                              
                              
                                 1
                              
                           
                                 Sklopi za črpališča kanalizacije in za dvižne kanalizacijske vode
                              
                              
                                  
                              
                              
                                 A1 (4), A2 (4), B (4), C (4), D, E
                              
                              
                                 3
                              
                           
                                 Sistemi in elementi za čistilne naprave za kanalizacijo in čistilno opremo na lokaciji – greznice
                              
                              
                                  
                              
                              
                                 (A1 do E) (5), F
                              
                              
                                 4
                              
                           
                                 Tovarniško izdelani drenažni kanal
                              
                              
                                  
                              
                              
                                  
                              
                              
                                  
                              
                           
                                 Vstopni in revizijski jaški
                              
                              
                                  
                              
                              
                                  
                              
                              
                                  
                              
                           
                                 Nastopna železa, lestve in oprijemala za vstopne in revizijske jaške
                              
                              
                                  
                              
                              
                                  
                              
                              
                                  
                              
                           
                                 Separatorji
                              
                              
                                  
                              
                              
                                  
                              
                              
                                  
                              
                           
                                 Pokrovi za vstopne jaške in kanalizacijske rešetke
                              
                              
                                  
                              
                              
                                  
                              
                              
                                  
                              
                           
                                 Sistem 1: Glej Prilogo III. 2.(i) k Direktivi 89/106/EGS brez inšpekcijskih preizkusov vzorcev
                                 Sistem 3: Glej Prilogo III. 2.(ii) k Direktivi 89/106/EGS, druga možnost
                                 Sistem 4: Glej Prilogo III.2.(ii) k Direktivi 89/106/EGS, tretja možnost
                              
                           Specifikacija za sistem mora biti taka, da se lahko izvaja, četudi obnašanja za neko lastnost ni treba opredeliti, ker vsaj ena država članica nima nobene pravne zahteve za to lastnost (glej člen 2.1 Direktive 89/106/EGS in, kjer je ustrezno, klavzulo 1.2.3 razlagalnih dokumentov). V takih primerih se proizvajalcu ne sme naložiti preverjanja te lastnosti, če se ne želi izjaviti o tovrstnem obnašanju proizvoda.“
                  
               
            
         (1)  Sistem 4: Glej točko 2 (ii) Priloge III k Direktivi 89/106/EGS, tretja možnost.
      
         (2)  Sistem 1: Glej točko 2 (i) Priloge III k Direktivi 89/106/EGS.“.
      
         (3)  Proizvodi/materiali, katerih jasno ugotovljena stopnja v proizvodnem procesu ima za posledico izboljšanje klasifikacije požarnih lastnosti (tj. dodatek zaščitnih sredstev proti požaru ali omejitev organskih snovi)
      
         (4)  Proizvodi/materiali, ki niso zajeti v opombi ().
      
         (5)  Proizvodi/materiali, katerih požarne lastnosti ni potrebno preizkusiti (tj. Proizvodi/materiali razreda A1 v skladu z Odločbo 96/603/ES z vsemi spremembami).